《东风齐着力 戊辰除夜》
明代·俞彦

圣主初元，星回佳候，物意嶙峋。沉香火底，爆竹彻明闻。

正值调和玉烛，遍寰宇、尽人阳春。尽今夜，加添甲子，漫守庚申。

笑语逡巡。又早是、一宵两岁平分。赏心乐事，都施少年人。

只愿安康履顺，团圞聚、贤子贤孙。还凭仗，东风着力，吹入寒门。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。